Over en halv million brugere i hacker-forum har fået deres data offentliggjort - mindst 1200 af dem har tråde til Danmark

Hvis du bruger hjemmesiden Nulled.IO, ved du allerede, at her kan man dele, sælge eller købe stjålne mailadresser, passwords og andre softwarehacks.

Men sidens flere end 500.000 brugere - der nyder at narre og svindle andre på nettet - smager nu deres egen medicin, skriver Computerworld.dk.

Er din mailkonto sikker: Så ofte forsøger hackere at komme ind

Danske mailadresser på listen

Hackernes mange brugerprofiler er nemlig lækket i en kæmpe fil - og over 1200 af dem har danske mailadresser.

I nogle tilfælde kan det dog ifølge Computerworld være udenlandske hackere, der bruger en dansk mailadresse, ligesom danske hackere også kan gemme sig bag en .com-adresse.

En anden mulighed er, at hackerne har udnyttet uskyldiges adresser eller falske navne, hvilket mindst en dansker har oplevet.

Og en god læser gør ligeledes opmærksom på, at man sagtens kan have professionelle interesser i at være med i gruppen - fx hvis man er en myndighed eller laver sikkerhedsarbejde og gerne vil følge hackerhjemmesidens medlemmer tæt.

Sikkerhedsfirmaet Riskbasedsecurity.com, der har analyseret de mange data, kan fortælle, at lækket blandt andet indeholder brugernavne, mailadresser, krypterede password, IP-adresser og datoen for oprettelsen af profilen.

IT-guruer: Sådan sikrer du dig mod at blive nettets næste offer

'Forvent det uventede', reklamerer hackersitet Nulled.IO med - og det må man sige, at brugerne på sitet nu oplever, efter deres private oplysninger er blevet offentliggjort.

Se også: Tjek selv: Så ringe er sikkerheden på dit sociale netværk